Jól áll nekünk a fekete - Grafacity Visual Services
Jól áll nekünk a fekete!
A Demokratikus Ifjúságért Alapítvány által létrehozott DemoLab egy 2018. januárjában indult innovatív művészeti-pedagógiai kezdeményezés. 2019. szeptember 21.-én a program záróeseményét “tettük színessé”*.
*Nem, ez így nem igaz, nem is tettük színessé, mert Galambos Ritával, az Alapítvány igazgatójával fekete papír mellett döntöttünk.
Galambos Rita Demokratikus Ifjúságért Alapítvány igazgatója és Halmai Kriszta illusztrátor a kész jegyzetlap előtt a régi Otthon Áruház előcsarnokában
Galambos Rita: “Pont azt kaptam, amit szerettem volna”
Rajzoltál már fekete papíron?
Vagy egyáltalán, emlékszel a fekete táblára, feleltetéskor?
“Kortárs művészek az iskolában: mit tanulhat a művészet az oktatástól és az oktatás a művészettől? “ című szakmai beszélgetést vizuálisan tolmácsoltuk. Külön kérték, hogy óvakodjunk az öncélú “művészkedéstől”, maradjunk funkcionálisak, a fekete-fehérrel illeszkedjünk a program arculatához.
Krisztával külön műhelyen kisérleteztük ki a legalkalmasabb filceket és krétákat a legjobb hatás érdekében. Azt vizsgáltuk, mik a papír és eszközeink határai, mit mivel lehet és mit mivel érdemes kombinálni. Ez a papír másképpen viselkedik, más a felület, az egyáltalán használható (nem csak) akril filcekkel is másképpen kell bánni. El lehet felejteni a fehéren olyan jól mutató árnyékolást, a színekkel is visszafogottaban bántunk.
A DIA rendezvényén nagy siker volt a drámai feketepapíros vizuális jegyzet, a kerekasztalbeszélgetés résztvevői lelkesedtek az összefoglalóért, a hallgatóság pedig nem győzte fotózni a befejezett nagylapot.
Ha érdekelenek a haladó technikák, új eszközök, iratkozz fel a honlapunkon, hogy a legfrissebb képzéseinkről, workshopunkról tájékoztathassunk!
Vizuális Technikák Képzés nagyban nagypályásoknak
Szerző: Strenner Szilárd | 2019. december 12. | Blog cikkek | 0 Hozzászólások
Megszólal a telefon, ismerős HR-es kolléga hív: “Szilárd, láttuk a képzési felhívásotokat, izgalmasnak hangzik, de nekünk ez nem jó, mert ennyi ideje nálunk senkinek sincs, a mi embereink nem akarnak vizuálisan jegyzetelni. Ők belső képzéseket tartanak, beletapadtak a PPT-k világába. Meg vannak a sales-es kollégák, akik valami átütőbb prezentációs technikát szeretnének megtanulni. Nem szeretném, ha utazásra menne el az idejük, egyébként is többen vannak, mint amennyivel ti a képzést tartjátok. Ja és másnap már használják is azt, amit tanultak. Na és nálunk maximum flipchart méret van, filctollból alapszínek, és ebben az évezredben nem valószínű, hogy bárki pasztellal akarna maszatolni. Menni fog?”
Aki ezzel hív, annak el tudom mondani, hogy mit tudunk ajánlani, aki meg ezzel nem hív fel, azoknak leírom, hogyan dolgoztunk Pakson.